
aprigă în potriva beţiei şi a băuturei de 
spirtoase. Acuma de curând, la societatea, 
antialcolică din Franţia au ales președinte 
pe D-l Ioseph Reinach. Cu acest prilej dân- 
sul vesti că vor pune pe biroul Camerei 
un proiect pentru oprirea absintului (ra- 
chiu cu pelin) și împuținarea crâşmilor. 
Mai arată că antialcoliştii au cu ei pe 
toţi oamenii de știință, cari, cu pilde, au 
dovedit relele alcoolului; pe cei cari cerce- 
tează pricinile fără de legilor și au aflat cum cei mai 
mulţi criminali sânt alcoolici ori fii de alcolici şi că au 
săvârşit crima, fiind beţi. Se ştie că partea întâia a beţiei 
e cu veselie; a doua, cu furie însoţită de nebunie; pe 
urmă vine toropeala, amorţirea, căderea în starea nu- 
mită cu drept cuvânt de „beat mort“. 

Statisticile de la recrutări arată căderea şi închircirea 
tinerilor în acele mahalale de lucrători unde beţia e mai 
mare. Am aretat de atâtea ori în această revistă cum 
copiii din părinți băutori şi mai ales copii zemisliți Ja 
beţie, se nasc slabi, păcătoşi şi cu prea puţină putere 
de viaţă. Așă dar, cu cât întrun popor crește numărul 
beţivilor, cu atâta e mai mult amenințat să se stingă. 

Doctorii de pe la spitaluri sânt îngroziţi de relele be- 
ției. Cu toată paza și-ştiința medicală înaintată, oamenii 
merg slăbind; tot soiul de boli, mai ales oftiga, sporesc 

pe fiecare zi; copiii se nasc mai slabi și mai prostiţi. 
Și cum poate fi altfel, când părinţii se otrăvesc zilnic 
cu alcool, ba dau chiar copiilor băutură? 

Domnul Reinach zice că, la nevoe, Franţia e destul 
de bogată şi poate să răscumpere fabricile cari fac ab- 
sint, de oarece e vorbă de sănătatea și viitorul neamului. 

In această revistă am aretat de atâtea ori relele bă- 
uturilor spirtoase, dar asta nu-i de ajuns. Trebue să 
înțelegem că multe sânt priciniie beţiei: unii zic că-i 
sărăcia, alţii ca neştiința şi lipsa de însufleţiri mai no- 
bile, noi credem că toate aceste împing la beţie și de 
aci sărăcia vine nepoftită. E de ajuns să bei într'o zi ca 
să nu poţi munci a doua zi. Și iată nevoea şi foamea 
sosind în casa muncitorului. 

Alt luptător de frunte în potriva beţiei e John Burns 
în Anglia, care, din lucrător a ajuns acuma ministru. 
De treizeci de ani se luptă în potriva beţiei. 

John Burns zice: „alcoolul e otrava care ațiță nervii, 
dacă nu prosteşte; care nimiceşte pe'ncetul, dacă na 
ucide pe dată“. Tot el spune că cel întâiu leac care poate 
aduce uşurare e împuţinarea crâșmelor. Vorbind de lu- 
crători zice: „Cel mai mare duşman al lor e alcoolismul“. 

Le-am spus toate astea nu că doar cetitorii noştri 
nu le ştiu, dar fiindcă e o datorie, din când în când, 
a ne aminti nouă înşine de dușmanul cel mai mare care 
ne ameninţă nu numai pe noi, dar, putem zice, omeni- 
rea întreagă. 

Toate guvernele se îngrijesc, şi iau, pe cât le stă în 
putere, măsurile ce se pot luă într'o vreme. Dar stră- 
jerul cel mai de seamă e lumina minței, e înălţarea su- 
fletului spre năzuinți mai înalte. E cunoaşterea datoriei 
către ţeară și familie. Din şcoală, copiii trebue să cunoa- 
scă prin pilde vii şi pipăite relele beţiei: cele trupeşti 
precum și cele sufletești. Să le fie groază și greață de 
picătura, de spirt, cum se'ngrozesc de-a pune în gură 
carne de câine ori de pisică. E trist, când ne gândim că 
azi ştiinţa împreună cu religia nu au putere a pune 
stavilă unui reu vădit, când au avut-o religiile vechi 
ori au oprit dela unele mâncări sau băuturi. Odată 
cu această groază şi greață de băuturi spirtoase, trebue 
înălțat sufletul și deprins cu lucruri mai alese. In loc 

să simţă plăcere a se ameţi, să caute a ascultă o cân- 
tare frumoasă, a vedeă privelişte ori a auzi o istorisire; 
în zilele de serbătoare, o sfătuire împreună cu rudele 
şi prietenii. Pentru acest scop, sunt de mare folos co: 
rarile sătești, jocurile naţionale însoţite de poezii, pre- 
cum și teatrele pentru popor. 

Fără îndoială, alcoolismul n'a străbătut atât de mult 
prin satele noastre, și de-aceea ni se pune înainte că 
poporul român cel din urmă în privinţa câtimei de al- 
cool băut. Englejii, Francezii, Germanii, beau mult mai 
mult. Asta e fiindcă ţeranul nu are în totdeauna la în- 
dămână bani şi crâșmă. E poate încă o fericire, căci în 
acele sate unde sunt fabrici şi deci ţeranii au bani și 
crâşme de-ajuns, beau de zvântă. Tot asemenea locui- 
torii orașelor noastre beau de spăriat. Dovadă desimea 
crâşmelor. De, aceea privirile noastre trebue aţintite 
întâiu asupra satelor; acolo lupta e mai lesne, dar și 


mai folositoare. 
Sofia Nădejde. 

Mănăstirea Slatina. 


Intre lucrările de  çọnservare ce a executat serviciul 
de arhitectură al Cassei Bisericei sub supravegherea Co- 
misiunii monumentelor istorice, sunt și cele dela mănăs- 
tirea Slatina. Această mănăstire se află în comuna Mă- 
lini (Suceava) şi e aşezată într'o frumoasă poziție şi seamănă 
a cetate. E zidită de fostul Domn al Moldovei Alexandru 
Lăpuşneanu. S'a sfinţit în anul 1558. 


Dăm aci două vederi, după „Buletinul Comisiunii mo- 
numentelor istorice“ No. 4. 


Do a a) 

Intrarea bisericii dela mânăstirea Slatina. 

ȘEGALA NAȚIONALĂ DIN CLEJANI 


I. 
Alecache Vilarà. 


Când un stat sub jugul împrejurărilor nu este în stare să-şi 
organizeze învăţământul potrivit nevoilor sociale, atunci răsar 
suflete mari, ce-şi iau asupră-le sarcina unor astfel de îndato- 
riri. A fost o vreme când Statul Român n'aveă un învățământ 
propriu zis, din pricina Turcilor, cari impuneau în scaunele 
ţărilor domni fanarioți, cari aveau alte griji străine nevoilor 
ţării. In oraşele mari se mai găseă uneori câte o şcoală naţi- 
onală; însă erau unele, unde nu se pomeniă nici un fel de şcoală. 
Nu erau învăţători, nu existau şcoli de unde să se recruteze 
corpul dăscălicesc. Preoţii şi dascălii bisericilor erau apostolii: 
şi învățătorii poporului. 

In Bucureşti se aflau şcoli naţionale la biserică la Udricani, 
Sfântul Gheorghe şi Colțea, unde învățau copiii oamenilor scă- 
pătaţi şi săraci; pe câtă vreme învăţătura înaltă la oamenii 
avuţi se da în familie, după cum eră moda, de faimoşii dascăli 
greci sau francezi. Nu mai amintesc de celelalte oraşe, unde în- 
văţătura se predă prin chilioarele bisericilor mai ales de càn- 
tăreți şi dascăli. Pe la sate nici pomeneală de şcoală. Rar de 
tot se întâmplă ca vreun boer milostiv să deschiză câte o şcoală 
începătoare la una din moşiile sale. Aşă de pildă a fost marele 
boer Alecache Vilară, care înfiinţă o astfel de şcoală la moşia 
sa Clejanii din judeţul Vlaşca. Şcoala, clădită alături cu bise- 
rica, se află în curtea boierească. Obiectele învăţământului erau: 
tradiționalul abecedar cirilic, ceaslovul, psaltirea, Alexandria şi 
scrierea cu slovă cirilică. Invăţătorul eră preotul satului. 

Până în ziua de astăzi preoţii şi dascălii bătrâni din Vlaşca 
pomenesc cu vensraţie de popa Ghiţă, care a stat ca învăţător 
în capul acelei şcoli. Chiar eu l-am apucat nu ca învăţător, ci 
numai ca preot la biserică. Eră bătrân, dar slujba bisericii o 
săvârşiă cu multă pricepere şi evlavie; citiă şi cântă frumos. 
Când eră îmbrăcat în ornatul bisericesc ne transportă cu cân- 
tecele sale pline če melodie în sferele cereşti. Maior Mişa țineă 
foarte mult la el; când se miruiă îi sărută mâna. La toate me- 
sele mari date de proprietar preotul nu lipseă de a nu fi poftit 
şi de a nu luă parte. Mulţime de preoţi, dascăli, învățători şi 

cântăreţi mai ales din Vlaşea, au trecut prin mâinile acestui 
preot învăţat. 

In această şcoală se adunau fiii sătenilor depe la proprietățile 
lui Vilară, copii din Vlașca şi din celelalte judeţe vecine. Scoala 
din Clejani formå focarul de lumini şi cultură al ţăranilor pe 
vremuri când nici în capitalele judetelor nu erau şcoli bineo- 
rânduite, unde să se predeă cunoştinţele începătoare trebuin- 
cioase. Unde se mai pune înlesnirea că şcoala le eră chiar în 
bătătură, ca să zic aşă, unde copilul nu se vedea înstrăinat de 
traiul dela ţară, ce eră nu atât de costisitor și care-i priiă cași 
în casa părintească. Copilul nu era nevoit să se lipsească de 
aerul său curat dela câmp, ca să se trezească în Oraș într'o 
atmosferă otrăvitoare. 

Până în ziua de azi norodul pomeneşte cu multă venerație 
şi înduioşare numele acestui mare Român, ce se înrudiă cu 
cele mai mari şi strălucite familii boereşti din Țara Românească. 
Aveă bogății nenumărate, cari într'o zi, nu se ştie ce fel şi 
cum, trecură în mâinile unui străin— unui Sârb— Maior Miga 
Anastasievici. 

Se vede că marele rol politic jucat de Vilară a contribuit la 
ruinarea stării sale. Intr'adevăr, viaţa sa politică fu tare sbu- 
ciumată. 

In urmă Zaverei la 1822, Turcii numiră Domni, în Muntenia 
pe Grigorie Ghica şi în Moldova pe Ioniță Sturza, fără ames- 
tecul Rusiei. 

„La suirea pe tron, Ghica şi Sturza au găsit ţările zguduite 
până în temelie, jăfuite şi sărăcite de bandele de zavergii, de 
bazbuzuci, de zaporojeni şi de sute de bande de tâlhari răspân- 
diţi peste toată țara“. 

„Deşi Gavanoşoglu, care urmase lui Kehaja-Beg, nu permiteă 
oştirilor de sub comanda sa cea mai mică abatere, dar prezenţa 
şefilor militari turci alături cu domnii ţării aducea cea mai 
mare vătămare autorităţii domnești; aşă de exemplu, pe o sim- 
plă denunţare făcută lui Silistra-Valesi în contra boierului Ale- 
cache Vilara, a cărui femee eră chiar rudă de aproape, nepoată 
de soră lui Grigorie Vodă Ghica, acest boer fusese arestat de 
Baş-Beşli- Aga, pus în fiare şi trimis la Eskizara, unde a fost 
deţinut mai mult de doi ani“. 

Numirea Domnilor făcută fără ca Rusia să ia parte la alegerea 
lor, turbură mult pe Țarul Alexandru I. 

„Boerii rămaşi în Sibiu şi în Braşov, fie de invidie, file miş- 

caţi de îndâmnări străine, urziau necontenit intrigi şi conspi- 
raţiuni în contra Domnilor; cei mai îndrăsneţi erau cei din Sibiu, 
unde se află şi consulul rusesc din Bucureşti, Pini“. 

„Acesta contà pe intrigile boerilor opozanți refugiaţi în Tran- 
silvania, sperând o turburare în contra lui Grigore Ghica mai 
ales, care să dea un pretext de intervenţiune Rusiei. Oştirile 
stau pe malurile Prutului gata a trece în Moldova“. 

Uneltirile pe faţă ale lui Pini de a răsvrăti ţara îngrijau cu 
drept cuvânt mai ales cabinetele din Londra şi Viena, ce se 
străduiau să facă să înceteze neînțelegerile şi nemulţumirile 
între Rusia şi Turcia. Dar toate încercările lui Pini au rămas 
zadarnice, căci la urmă s'a văzut nevoit să plece din Sibiu bla- 
mat chiar de guvernul său. 

Totuşi contele Neselrode nu se descurajă, ci apucă o altă 
cale. In Maiu 1823 trimite ambasadorului englez dela Țarigrad, 
lordului Stranford, o notă în care eră vorba de nemulţumirile 
Rusiei împotriva ocupaţiunii armatei turceşti din Principatele 
române; apoi mai la urmă nota pomeniă şi de numirea dom- 
nilor făcută fără ca Rusia să ia parte la alegerea lor: 

Lordul Strungford aveă toată încrederea în cabinetul rusesc 
şi eră încredinţat că consulul Pini lucră fără ştirea guvernului 
şi a împăratului său. 

Ostenfeld, ambasadorul austriac la Constantinopol, care aveă 
instrucţiuni să ajute lordului Strangford, reuşise să obţie dela 
Turci micşorarea numărului beșşliilor la 850, cari să steă sub 
autoritatea directă a Domnilor, caşi mai înainte de 1821, noti- 
ficarea oficială a nuirilor lui Grigorie Ghica şi Ioniţă Sturza, 
când va sosi la Țarigrad ambasadorul rusesc şi când relaţiu- 
nile diplomatice vor reîncepe. 

In Septemvrie 1823 Alexandru se întâlneşte la Cernăuţi cu 
împăratul Austriei, unde declară că voeşte pace, se arată su- 
părat pe agentul său Pini de încurajările date boerilor emigraţi 
şi făgădueşte căl va destitul. Impăratul se ține de cuvânt şi 
cum ajunse la Petersburg, dete poruncă să-l cheme pe Pini și 
să-l înlocuiască cu iscusitul Minciaki. 

Faţă de lorgul Strangford, întreabă pe Neselrode, dacă noul 
agent numit eră rus şi când i se răspunde că eră italian din 
statele papale: 

„Atât mai bine, zice împăratul, îmi pare că acest om este 
bun pentru postul ce-i încredinţez. De mă voiu fi înşelat, îl voiu 

destitui şi pe dânsul, cum am destituit pe Pini. Nu voiu ca a- 
genţii mei să se amestece în afacerile Principatelor“. 

In urma unor astfel de vorbe şi fapte, se sporiă nădejdea în 
menţinerea păcei şi creșteă şi mai mult încrederea în sinceri- 
tatea ţarului, cu toate că oştirile sale stan grămădite pe malul 

Prutului. 

“ Minciaki primi însărcinarea să se ducă mai întâiu la Constan- 
tinopol să pue Ja cale nişte daraveri negustoreşti cu Turcia şi 
în urmă să meargă la postul său din Bucureşti. Sosind în fpa- 
rigrad, Minciaki deschide negocierile cu Poarta prin nota din 
24 Fevruarie 1824, unde pe lângă că se cereă golirea Princi- 
patelor de trupele turceşti, notificarea formală a numirii Dom- 
nilor şi restabilirea stărei de lucruri cum se află mai înainte de 
răscularea Grecilor, se mai pretindeă ca Poarta, sau să lase 
liberă navigaţiunea Mărei-Negre corăbiilor Siciliene, Napoli- 
tane, Sarde şi Spaniole, sau să le îngădue să ia, ca mai îna- 
inte, bandiera rusească; în cele din urmă se mai cereă în 
treacăţ ca Turcia să împace pe Greci, respectând religia lor şi 
stabilind o stare de lucruri drepte şi trainice. 

In privinţa Principatelor, Turcia nu face nimic, nici nu răs- 
punde, astfel că relaţiunile cu Minciaki ajung destul de acute. 
Miniştrii turci, când erau întrebaţi de reprezentanţii puterilor 
în ce stare se găsesc tratativele, răspundeau cu nepăsare că 
Poarta eră hotărită să depărteze pe beşlii. 

Operațiunile împotriva Grecilor, de când luase comanda tru- 
pelor egiptene faimosul Ibrahim, se urmau cu o cruzime ne mai 
pomenită, ce revoltase Europa întreagă. Grecii rezistau luptând 
cu eroism; dânşii dedeau dovadă că sunt adevărații urmaşi ai 
lui Leonida. 

Lucrurile fuseseră împinse atât dedeparte, că nu mai eră nă- 
dejde de menţinerea păcei. Armatele ruseşti stau gata să intre 
în Principate, dacă nu să declare răsboiu Turcilor, dar cel pu- 
ţin să ocupe ţările române ca o garanţie. 

(Va urmă). G, Pavelescu. 


Profesor da liceul Matei Basarab. 
nai 


— După ce s'a stricat carul, degeaba mai arată 
cineva drumul bun. 


(Zanne, Proverbe.) 


8) Urzica. Toţi agricultorii din alte ţări cari au 
cultivat urzica ca plantă de nutreţ pentru vitele lor, 
nu s'au înşelat de loc. La noi această plantă se în- 
trebuinţează în bucătărie primăvara când de-abia 
a răsărit din pământ, când este și mai crudă; mai 
târziu se întrebuinţează la hrana porcilor, tocate şi 
amestecate cu tărâţe, precum şi la creșterea bobo- 
cilor de rață şi de gâscă. După cercetările făcute 
de agricultorii din alte ţări, urzica este pentru vite 
o hrană gustoasă, înmulțește cătățimea şi calitatea 
laptelui, la vacile de lapte cași la capre, laptele dă 
mai multă smântână şi cu un gust zaharos. 

Primăvara, când se taie urzicile tinere și se lasă 
puţin la aer, şi după aceea se amestecă cu patru 
părţi fân natural sau paie tocate. Vitele mănâncă 
cu multă poftă acest nutreţ. 

Pasările de curte hrănite cu sămânță de urzică, 
se îngrașe mai de grabă; din seminţele de urzică 
se mai poate scoate și uleiu, care are un gust plăcut. 

Acest uleiu dat ca doctorie vacilor de lapte le 
înmulțește producţiunea laptelui, iar când se freacă 
pielea vitelor cu acest uleiu, reînviază mai mult ţe- 
săturile pielei, a muschilor şi în acelaș timp pro- 
duce cel mai mare joc pela închestura oaselor. 

Urzica ca plantă de nutreţ se cultivă mai mult, 
în Elveţia. 

9) Secara de toamnă. Această plantă semănată 


(1) Vezi No. 36. 

în luna Septemvrie într'un loc bine lucrat, și în- 
grășat cu 25 de mii kgr. bălegar pe jumătate pu- 
trezit, poate să dea 20—30 de mii kgr. de nutreţ 
verde la hectar. Secara se cosește în luna Aprilie. 
După cosit, locul se ară și se seamănă cu hrișcă 
sau cu altă plantă. 

10) Zrifoiul încărnat. Semănat în amestec cu ray- 
grasul de Italia, pe la 15 Septemvrie, într'un pă- 
mânt bine lucrat şi puţin umed, are să dea primă- 
vara un bun nutreţ verde pentru toate vitele. Se 
seamănă la hectar 18—20 kgr. sămânță, când se 
seamănă singur; iar când se seamănă amestecat 
cu ray-grasul, se seamănă 12 kgr. trifoiu şi 8 kgr, 
ray-gras de Italia. 

11) Măzărichea păroasă sau catifelată. Această 
leguminoasă semănată pela 15 Septemvrie, dă un 
nutreţ bun primăvara cât se poate mai de timpuriu. 
Se seamănă la hectar 80—120 kgr. când se seamănă 
prin împrăştiere; iar semănatăîn rânduri depăr- 
tate de 20—30 cm. se poate semănă numai 70—80 
kgr. sămânță. 

Prin urmare, iubiţi săteni! avem la îndemână atâ- 
tea plante, care pot să crească în clima și pământul 
ţărei noastre, dând o bună hrană pentru vitele noa- 
stre, începând din luna Iunie şi până în luna Sep- 
temvrie, iar primăvara începând chiar din luna Mar- 
tie şi până în luna lui Maiu. 

Nu mai rămâne decât să ne folosim de ele în fo- 
losul vitelor și a producţiunei noastre agricole. 


Când învățătorul eră să le vorbească despre fa- 
cerea frunzarilor, unul din săteni îl întreabă: «d-le 
învăţător, se poate întâmplă ca să nu plouă nici 
în lunile de primăvară, nici în cele de vară, de loc, 
sau să cadă ploaie puţi:ă de tot, atunci ce ne fa- 
cem noi de nutreţ?» 

— Iubiţi săteni, tocmai despre acest lucru voi să 
vă vorbesc acum. 

Când din lipsă de ploaie, nu ne putem folosi de 
plantele despre care v'am vorbit, atunci trebue să 
facem frunzari pentru vitele noastre. 

Noi căutăm să ne folosim de unele lucruri sau 

să ne gândim la ele numai când ne arde lumâna- 
rea la deget, deși ar trebui să ne gândim la ast- 
fel de lucruri, atât în anii răi, cât şi în anii buni, 
adică atunci când putem aveă destul fân pentru vi- 
tele noastre. Apoi trebue să ne mai gândim, că de 
multe ori când sunt ploi multe putrezeşte iarba pe 
loc căci nu o putem così, sau tocmai când voim 
să strângem fânul, încep ploile, în cât fânul iese 
de calitate rea ; în acest caz, nutreţul făcut din frunze 
uscate, este mai bun şi mai cu folos pentru vitele 
noastre. 

Acum am să vă spun când şi cum trebuie făcuţi 
frunzarii şi cari sunt copacii cei mai buni pentru 
anumite animale ? 

Trebue să ştiţi, iubiţi săteni, că în alte ţări, chiar 
şi în anii cei buni, agricultorii întrebuinţează la 
hrana vitelor frunză uscată ; oile și caprele mănâncă 
cu mai multă poftă frunzari, de cât chiar fânul cel 
mai bun. Timpul cel mai potrivit pentru facerea 
frunzarilor este dela 15 August până la 15 Sep- 
temvrie st. n, dacă lăsăm să treacă acest timp, lä- 
starii, ca şi crăcuţele încărcate de foi, se întăresc 
şi nutreţul este mai puţin căutat de vite. 

Dacă facem frunzari dela 15 August înainte, a- 
cest nutreţ este cu mult mai hrănitor decât alte nu- 
treţuri făcute din plantele despre care v'am vor- 
bit, de oarece materia grasă ce acest nutreţ cu- 
prinde şi de care grăsime corpul vitelor au trebuinţă, 
se găseşte în măsură mai mare decât în cele mai 
bune nutreţuri. 

In cât privește o altă parte de hrană de care 
corpul vitelor are trebuiuţă şi pe care oamenii de 
ştiinţă, o numesc materie azotoasă, s'a găsit că în 
foile verzi ale copacilor este de 4 ori mai multă 
decât în nutreţul de porumb, și îndoită decât în orz, 
ovăz, spergulă, trifoi încărnat şi întreită decât în 
ierburile de fâneaţă, în iarba englezească (ray-gras), 
tritoiu roșu, lucernă şi în alte plante. 

Aşà dar, foile verzi de copaci pot înlocui cele 
mai hrănitoare ierburi (leguminoase). Acum, în cât 
priveşte foile uscate, din experienţa altor agricul- 

tori cu învăţătură în ale agriculturei, s'a dovedit 
că acest nutreţ este de-opotrivă de hrănitor cu fâ- 
nul făcut din lucernă. 

Un alt om învăţat în străinătate (Dr. Pessler), 
a voit să cunoască atât partea hrănitoare la cră- 
2uţele tinere, cât şi la ramurile mai bătrâne, tăin- 
du-le din lună în lună, adică dela 29 Maiu şi până 
la 4 Noemvrie st. n, la un hectar de pădure de 
stejar, care pădure s'a tăiat între 15—25 de ani. 


Timp. când s'a tăiat crăcile Ramuri de un an cu foile lor. 
la 29 Maiu 1.900 kgr. 
la 2 Iulie 2.707 > 
la 1 August 3.029 > 
la 2 Septemvrie 3.077 > 
1) Părțile hrănitoare la foi tăiate. 
29 Maiu 2 Iulie 2 Septem. 4 Noemv. 
la sută la sută la sută la sută 
Protaină brută. . . 20,21 15,11 14,10 5,75 
Grăsime brută. . . 3,21 2,54. 2,70 3,85 
Celuloză brută. . . 15,95 17,67 18,12 28,97 


Materie extractivă . 44,11 46,98 4723 47,41 
Protaină curată . . 88,96 14,26 12,77 710 


anin waa e e ES:35 8,91 7,88 7,55 
2) Ramuri de un an cu frunzele lor. 
Proteină brută. . . 19,69 14,89 12,94 5,40 
Grăsime brută. . . 3,01 2,41 2,50 2,05 


Celuloză brută. . . 15,97 18,93 1957 31,94 
Materie extractivă . 43,64 46,79 4723 4401 
Proteină curată . . 18,36 13,56 11,73 4,74 


LAND e. s e 8,04 8,88 7,92 6,38 
3) Ramuri de "l, centimetru în diametru. 
Materie brută. . . 6,12 4,67 4,62 505 
Grăsime . a . . . 6,93 1,10 1,00 1519 
Celuloză . . . . .45,14 50,46 43,56 46,71 
Materie extractivă . 44,42 47,55 4849 4481 
Proteină curată . . 5,34 4,30 3,83 4,52 

4) Ramuri dela :/,—2"/, cent. în diametru. 
Proteină brută . . 3,63 pi?) 2,59 2,69 
Grăsime. . . . . 0,68 0,65 0,72 0,69 
Celuloză. . . . . . 56,59 57,16 54,85 55,44 
Materie extractivă . 34,89 37,53 3985 38,81 
Proteină curată . . 3,12 2,42 2,41 2,82 


Din aceste cercetări făcute de un om cu multă 
ştiinţă de carte, se poate vedeà că cu cât foile şi 
crăcuţele sunt mai tinere, cu atât cuprind mai multă 
materie hrănitoare pentru animale. 

Copacii, a căror foi și crăcuţe se pot întrebuinţă 
mai cu folos la facerea frunzarilor sunt: frasinul, 
fagul, viţa de vie, salcia, plopul, stejarul şi teiul; 
iar -pentru vitele de prăsilă, frunzarii mai buni sunt: 
dela cireși, puni, meri şi peri. Când ne lipsesc acești 
pomi, se pot da ca hrană vitelor frunzari dela cei 
lalţi copaci. 

Pentru capre, îrunzarii cei mai buni sunt de ie- 
deră, ulm şi salcie. 

Dacă agricultorul n'are șopron unde să păstreze 
trunzarii, va trebui să-i facă căpiţă, dându-le ace- 
iaşi îngrijire cași căpiţelor de fân. Trebue să mai 
ştiţi, iubiţi săteni, că frunzarii uscați la umbră sunt 
mai buni decât cei uscați la soare. Iată cum frun- 
zarii în anii răi, când nu putem face fân, şi nici 
un fel de nutreţ din alte plante, frunzarii ne scapă 
vitele noastre din ghiarele foamei. 

(Va urma): VMS: Moga. 


Animale cari nu beau. 


Multe animale nu înghit în toată viața lor nici o picã- 
tură de apă. Din numărul acestor feluri de animale fac parte 
lama din Patagonia şi anumite gazele din Lztremul- Orient, 

Un papagal viejuit 52 ani în grădina zoologică din Lon- 
dra fără a bea o picătură de apă, şi mai mulți naturelişti 
sunt de părere că epurii nu absorb alt lichid decât roua 
de pe earbă. 

Un mare număr de reptile, serpi, șopârle şi anumite ba- 
traciene trăesc în locuri cu totul lipsite de apă. 

Se semnalează de asemeni o specie de șoareci cari tră- 
esc în șesurile aride ale Americei Occidentale. 


-— eO 

Aprinderea maţelor. 


Răceală, oeriile murdare, umede, nutreţurile stri- 
cate, cartofii cruzi, erburile acoperite cu brumă, cu 
chiciură, cu ghiaţă, pot aduce aprinderea maţelor 
la oi şi capre. 

Tristă, cu pântecele umflat, cu urechele şi picioa- 
rele reci, cu botul uscat, oaea bolnavă nu mai ru- 
megă, arată dureri de pântece din care cauză bate 
des din picioare. ; 

La începutul boalei, nu are eșire afară, dar dup 
o zi două începe a trece prin ea, mai întâiu cu 
muci, apoi subţire de tot, ca apa, și de multe ori 
cu sânge. 

Vita neîngrijită poate să moară în 4—8 zile. 

Pentru a o vindecă se va ţine oeria curată şi căl- 
duroasă. 

Ca să iasă afară, să nu mai fie constipată, i se 
va da cam două linguri de sare amară sau de Băl- 
țăteşti, topindu-se în puţină apă. I se poate da încă 
două trei linguri de untdelemn curat. 

Urdinarea se va opri dându-i-se să bea, sau cu 
sila, zeama în care s'a fiert orz sau ovăz până crapă 
bobul. 

Se mai poate da foi de nuc, sau de stejar, sau 
scoarță de ulm, punându-se cam o mână din una 
din ele, într'o jumătate de litru de apă şi fierbân. 
du-se bine. După fierbere se strecoară şi se dă, după 
ce s'a răcit, din fiertură, cam câte un păhăruţ pe 
zi, două-trei zile de-arândul până se osteeşte eşirea 
afară. 

Câtevă zile după ce oaea începe a merge spre 
bine, i se va da câte niţică fiertură de nalbă sau 
apă în care sa fiert sămânță de in. 


Irimia Popescu. 
Med.c Veterinar. 

Din obiceiurile Turcilor Dobroseni. 
(Sfârşit*). 


K n Român mai bătrân îmi povesteà o păţanie a lui 
y | la o nuntă turcească. Fiind invitat la nunta unui 
$57/ vecin care-şi mărită fata în alt sat, a trebuit ca Joi 

dimineaţă să iasă după obicei cu nuntaşii miresei 
întru întimpinarea celor ai mirelui. 

Intâmplarea a făcut ca numărul bărbaţilor din ambele 
cete să fie egal şi fiindcă aşă eră obiceiul şi apoi pentru 
ca Turcii să nu se supere că nu le face voea, s'a învoit să 
iea în spate şi el pe un Turc, dar întâmplarea a făcut să-i 
cadă a duce'n spate tocmai un Turc mare şi gras. 

L-a dus o oare cari distanţă, dar Turcul fiind greu şi ca 
să scape de o povară aşă de grea, ia venit în minte o și- 
retenie care i-a reuşit de minune. 

A dat prin nişte mărăcini şi s'a făcut că se 'mpedică de 
ei și când a căzut, Turcul a ajuns, cine ştie unde înainte, 
căzând nu tocmai pe moale. 

Turcul, după ce s'a sculat, s'a suit iarăşi în spatele sale 
iar Românul după câţivă paşi s'a împedecat iarăşi şi a trân- 
tit şi pe Turc, iar la supărarea Turcului de astă dată, el 
răspunde serios şi cu părere de rău zicând: <mărăcinele, 
bată-l focu, e de vină, Efendi (Domnule).» 

Văzând că Turcul n'are de gând să se deă jos se face 
după câţivă paşi şia treia oară că se 'mpedică, dar de data 
asta dete Turcului o trântitură aşă de tare, încât făcă pe 
Erepdi să-i piară pofta de a se mai sui în spatele Româ- 
nului. 

Românul în sufletul lui eră mulţumit că scăpase de o po- 
vară atât de grea şi nepoftită, dar pe faţă îi păreă rău că 
Efendi nu se mai sue în spatele sale ca să-l ducă şi mereu 
îl rugă, dar Turcul n'a voit să se mai sue în spate, ca 
mers pe jos supărat şi'n zeflemelele nuntaşilor. 


La Turci dacă se întâmplă ca două cete de nuntaşi să se 
întâlnească pe acelaş drum, eră o mare nenorocire, căci fiind 
turmentaţi de băutură şi fiindcă Turcii mau obiceiul să 
deă din drum înlături, se luau la bătae și învinşii trebuiau 
să dea înlături. 

Turcul consideră ca o umilinţă faptul ca el să dea înlături 
din drum când se întâlneşte cu cinevă. 

O asemenea întâlnire nenorocită s'a întâmplat pe la 1850 
când s'au întâlnit nu aşă departe de Trestenic (1) două cete şi 


(1) Vezi No. 34. è a 
(2) Cătună locuită :/, de Turci şi 1/, de creştini. Depinde de parohia 
şi com. Nalbant. 

nevoind să dea nici una din drum. s'au luat la bătae şi s'au 
măcelărit până la unul. 

In acel loc se ailă până azi în marginea drumului un 
mare număr de pietre, care-s puse la capetele acelora cărora 
veselia şi obiceiul după prescripţiile coranului li-au fost fatale. 


De obicei însă pentru a se evita asemenea întâmplări, se 
vestea cu câtevă zile prin sate locurile și drumurile pe unde 
aveau să treacă nuntaşii. 

Vineri dimineaţa, la o săptămână după nuntă, ginerele în- 
soţit de nun încep a întoarce vizita nuntaşilor. La fiecare 
casă i se dă câte o cafea. La Turci îi obiceiul ca unei per- 
soane pe care o respecţi mai mult şi a cărei venire procură 
veselie celor de gasdă săi se facă cafea amară, aşă că bietul 
ginere îi nevoit ca o zi întreagă să beă numai cafea amară 
lără a zice ceva. 


La o lună după nuntă, tinerii căsătoriţi sânt învitaţi înt”'o 
noapte de părinţii soţiei unde petrec până'n ziuă şi cu această 
ocazie ginerele duce daruri socrilor săi şi se întoarce înapoi 
cu zestrea nevestii, cu mânzatul de funie pe care-l mână 
cadâna din urmă. 

De aici vedem că mireasa n'aduce zestre, ci se cumpără 
ca ori şi ce lucru. Părinţii mirelui ţin toată cheltuiala nun- 
ţii. Dar bietul cimpoieş care cântă ne'ncetat o săptămână... 
Cu atâta însă dovedeşte şi el, căci umflă odată bine cimpo- 
iul şi apoi câtevă minute nu mai suflă, ci nu mai degetele 
le schimbă până ce cimpoiul se desumiflă. 


Situaţia femeii în căsnicie se deosebeşte cu totul de a 
celorlalte popoare, căci femeea n'are drept să easă alturi 
cu soţul ei, ci stă ca o sclavă în mijlocul zidurilor sau a gar- 
dului înalt pentru a nu mai vedeă pe nimeni, nici a fi 
văzută de cinevă. Când iese undevă trebue să umbie cu 
fața acoperită, căci coranul opreşte ca vr'un bărbat străin 
să-i vadă faţa. N'are voe a se duce la petreceri cu so- 
țul ei, ci el se duce de petrece iar ea stă acasă. Numai după 
60 ani poate se umble cu faţa descoperită şi poate stă la 
un loc dar numai cu moșnegi ca şi ea de bătrâni, 

Floarea tinereţii însă şi-o petrece ca o condamnată la a- 
rest. Această procedare, după prescripţiile coranului, a făcut 
ca viaţa femeilor să fie vieaţă de sclavă, o vieaţă inferioară. 
Cine ştie însă cât timp aceste nenorecite creaturi vor mai 
îndură asemenea vieaţă! 


Din acestea se vede cucât îi mai înaltă religiunea creştină 
după a cărei precepte femeia, înjosită în vechime, a fost 
înălțată la adevărata sa demnitate şi pusă alături cu soţul 
său și pe aceeași treaptă; pe cât timp coranul proclamă sus 
şi tare inferioritatea femeii şi socotinţa ei ca un ce de ni- 

mic. In viața casnică la Turci starea femeii îi de plâns. Ea 
îi socotită ca un obiect fără valoare şi cel mult de plăcere. 
Ea îi roabă, supusă capriciilor bărbatului său, care poate 
dispune de dânsa cum va voi. In asemenea situaţie mora- 
lul femeii musulmane îi foarte mult scăzut. Un ture poate 
aveă mai multe soţii, dar aceasta depinde nu de voia saci 
de condiţiunile sale materiale, adică de a le puteă întreţineă 
pe toate. 

Mântuitorul şi-a îndreptat aienţiunea asupra femeii, căci 
Divinul Învățător a ştiut preă bine că scăpând pe femee 
din lanţurile sciaviei şi înălţându-i moralul atât de înjosit, 
va înălţă prin ea familia a cărei suflet e femeia şi ca ur- 
mare va înălţă însăși societatea omenească la baza cărei 
stă familia. 

Economu V. Ursăcescu. 


Naibant-Tulcea. 


—— DD OIM 


“a Cronica Agricolă, Economică și Comercială 


Starea semănăturilor. 


Aşà cum se prezintă astăzi, starea semănăturilor se 
prezintă destul de bună, în raport cu ploile ce au căzut 
pe la sfârșitul lunei Maiu și pe la începutul acestei luni. 
Dacă ploile căzute au adus puţin bine la grânele de 
toamnă, nu mai încape îndoială că și semănâturilor de 
primăvară, ca porumbul, fasolea, cartofii, orzul şi ovă: 
zul, le-au adus mult bine. Aceasta se dovedește mai cu 
seamă la semănătura de porumb. La această semănă- 
tură făcută pela r2—r4 Aprilie, putem să ne așteptăm 
la o bună recoltă, mai cu seamă că porumbului a înce- 
put a-i da spicul și aceste semănături au trebuință de 
ploaie, când va începe să dea și rodul. 

Pe cât de folositoare au fost ploile, cari au fost ge- 
nerale în toată ţara, la semâănăturile de primăvară în 
general, la livezile naturale și artificiale, la sădirea po- 
milor și a vițelor americane, făcute în toamna anului 
trecut, cât și in timpul primăverei, cu atât au împiede- 
cat întru câtvă treeratul rapiței, a întârziat seceratul or- 
zului de toamnă, caşi înflorirea grânelor de toamnă. Se 
știe că grânele de toamnă cași secara, pe timpul înflo- 
rirei au trebuinţă de un timp liniștit şi mai mult cald 

decât umed. Același lucru se aplică și după ce grå- 
nele auilegat. Cu cât rădăcinele semânăturilor de grâu, 
după legat, găsesc mai multă apă în pământ, cu atât 
bobul creşte mai greu şi rămân mai pipernicite, mai cu 
seamă când semănătura este prea deasă, în cât pămân- 
tul se poate svântă cu mai multă greutate de prisosul 
de apă. Unde semănăturile sunt mai revărsate sufer mai 
puţin, de oarece apa de ploaie se evaporează mai de 
grabă şi deci bobul poate să crească mai bine. Dar un 
rău aduce și bine. In tot cazul trebue să recunoaștem 
mai mult binele ploilor asupra semânăturilor, decât răul 
ce l-a putut aduce unor semănături de grâu, sau și la 
altele unde au fost însoţite de grindină. 

Ar fi bine ca îndată ce pământul se va svântă de 
prisosul de apă, ca agricultorii noști, mic cu mare să 
înceapă facerea ogoarelor pentru semănătura de toamnă 
a rapiţei cași pentru a grâului, etc., fiindcă astfel de 
arături se vor putea face în cele mai bune condițiuni; 
în acelaș timp viaţa microbiană, până ce pământul va 
cuprinde umezeala trebuincioasă înmulţirei acestor vie- 
taţi, va aduce mult bine pământurilor arate pentru se 
mănăturile de toamnă. 

Ploile cari au căzut la noi pela sfârșitul lunei lui Maiu, 
au căzut și în alte ţări și au adus acelaș bine semă- 
năturilor de toamnă cași celor de primăvară, așă că re- 
colta grânelor în aceste țări se prezintă bine, afară de 
unele părți ale Rusiei, unde semănăturile au suferit mult 
din cauza frigului. 

In urma multor ploi la noi, timpul răcindu-se și pe 
munţi căzând și puţină zăpadă, se poate foarte bine ca 
multe semănături de grâu să capete puţină rugină și 
tăciune, mai cu seamă semănăturile -mai dese, unde ume- 
zeala în timpul nopţii cași în timpul zilei se pierde mai 
greu. Unde semănăturile au fost mai revărsate şi în lo- 
calitățile unde îndată după ploaie a început să bată vân- 
tul, credem că tăciunele nu va putea atacă astfel de 
semănături, din cauză că svântarea semănăturilor s'a fă 
cut cu multă înlesnire. 

In rezumat: binele pe care l-au adus ploile la toate se- 
mănăturile, la toate sadirile de pomi, viţa de vie, etc., 
caşi la livezile naturale și artificiale, nu se poate socoti 

deocamdată; astfel de ploi au ridicat o mare greutate 
de pe inima amărită a agricultorilor noștri, produsa de 
seceta din luna Maiu până la inceputul ploilor. 


Târsurile noastre. 


Afacerile cu cereale cași preţurile în toate târgurile 
noastre, nu lasă nimic de dorit. Un rău este de văzut 
în afacerile cu cereale, care se face regulat la noi în 
țară. Acest rău este că, cei mai mulți agricultori își vând 
recolta de pe loc, fără să se gândească ce vor recoltă 
și fără să se gândească că într'o zi prețurile cerealelor 
se vor urcă, bunăoară cum s'a întâmplat în anul trecut 
ŞI în acest an. 

Acei cari cumpără cereale cu termen, îşi fac soco- 
teala mai bine decat acei cari vând, căci ci își socotesc 
în tot cazul o dobânda mai mare, decât dobânda ce un 
agricultor ar plăti la un bancher. 


iată în rezumat preţurile mijlocii cu cari s'a vândut 
cerealele noastre în târgul din Brăila în luna lui Maiu și 
lunie până la această dată. 


Grâul, suta de kgr. sa vândut cu 18—24 l. și — cent. 


Porumb idem idem 12—160 10 
Cincantinul idem idem 12—16 „ IO 
Ovaăzul idem idem 13—I14 „ 20 „ 
Orzul idem idem 12215 y aS 
Orzoaica idem idem 13—I4 „ 30 » 
Meiul idem idem I2—00 „ 80 , 
Fasolea idem idem 18—33 „ 50 v» 
Mazārea idem idem I4—00 „ 50 ,» 
Rapiţa coltza idem idem 26—00 „, — » 
Rapiţa naveta (rapița comună) 24—00 „ — » 
Secara 15—16 „ — » 


Târgul din Bucureşti (Gbor). 


Grâul, suta de kgr. sa vândut cu 19—23 l. și 75 cent. 
Porumbul idem idem I4—15 ,„ 50 » 
Rapița comună (naveta) idem 412 „ 00 y 


Târsurile străine. 


Afacerile cu cereale cași prețurile, deocamdată mau 

nici o însemnătate, de oarece atât vânzătorii cât și cum- 
părătorii se țin în așteptarea noilor recolte, ca să-şi poată 
da mai bine socoteala. 

Astfel la târgul din Paris grânele s'au vândut cu 25—27 
și 25 ct.; secara 18—19 lei; orzul cu 19—zr l.; ovă- 
zurile cu 22—24 lei; porumbul cu 18—2o0 lei; făina de 
grâu cu 35 —37 lei și 89 ct.; fasolea cu 33—42 lei; ma- 
zărea cu 40 —42 lei și lintea cu 35—63 lei. In alte târ- 
guri franceze grâul s'a vândut cu 25 lei și 25 ct.; se- 
cara cu 17 şi 80 ct.; orzul cu rọ lei şi 52 ct.; ovăzul 
CU Ile si 23 ct. s 

In Germania la Manheim, grâul s'a vândut cu go lei; 
secara și ovăzul cu 22 lei; orzul cu 24 l. şi 50 ct. 

La Berlin grâul se vinde cu 20 lei și 70 ct.; secara 
și ovăzul cu 20—21 lei și orzul cu 25 lei. 

In Belgia grâul se vinde cu 24 — 24 lei; secara cu 
16 —17și50 ct.; orzul cu 17—20 leișiovăzul cu 19—201. 

La Londra grâul s'a vândut cu 25 lei și 75 ct.; or- 
zul cu 22 lei și ovăzul cu 14 lei. 

La târgul din Viena grâul se vinde cu 26 lei şi 50 
ct.; secara, orzul și ovăzul cu 19—21 lei și 50 ct. 

La Budapesta grâul se vinde cu 29 lei și so ct.; se- 
cara cu 21 lei; orzul și ovăzul cu 17—-18 lei. 

In Olanda, la Groning grâul s'a vândut cu 25 lei; or- 
zul și ovăzul cu 19—2o lei. 

La Milano (Italia) grâul s'a vândut cu 21 lei 55 ct.; 
secara cu 23 lei 70 ct.; orzul și ovăzul cu 20—21 lei 
și 50 cent. 

La Geneva (Elveţia) grâu! se vinde cu 22 lei şi 50 
ct.; secara, orzul şi ovăzul cu 20—21 lei. 

La târgul din New-York grâul s'a vândut cu 24—27 
lei și 50 ct.; secara cu 15 şi 75 ct.; orzul cu 17 lei şi 
ovăzul cu 18 lei și 25 ct.; iar la Chicago grâul s'a vån- 
dut cu 22—24 lei. 

In toate târgurile streine preţurile: sunt socotite pe 
suta de kgr., ca măsura cea mai dreaptă. 


V. S. Moga. 


e maa 

CRONICA. 


M. S. Regina în Bucureşti. 


Sâmbătă 6 Iunie M. S. Regina a venit în automobil dela Sinaia. 
A asistat la examenul surorilor de caritate la sanatoriul d-rului 
Gerota; apoi a vizitat lucrările localului pentru «Vatra Lumi- 
noasă». Seara s'a intors înapoi la Sinaia. 


Consiliul superior al Magistratarii. 

După noua lege a organizării judecătoreşti s'a instituit un consiliu 
superior al magistraturii. Acest consiliu se alege de către judecătorii 
dela Curtea de Casaţie şi dela cea de Apel din București, S'au ales d-nii 
I. Prodan, D Cuculi şi M. Julian dela Casaţie, O. Niculescu și Stambu- 
lescu dela Apel. 

Nou ministru român. 


D-l Tr. Djuvara, a fost numit ministru al ţării la Bruxelles. 


Serbarea societăţii de arme. 


Societatea de arme, gimnastică şi dare la semn şi-a ţinut du- 
mineca trecută serbarea anuală. Au fost concursuri de oină, lupte, 
întreceri cu pistolul, exerciţii de scrimă, gimnastică. 


Moartea lui A. Mureşianu, 


Vine ştirea din Braşov că acolo a încetat din vieaţă Aurel Mu- 
reşianu, directorul «Gazetei Transilvaniei». 


Aurel Mureșlanu. 


Născut în 1847, eră, conducătorul acestui vechiu —cel mai ve- 
chiu — organ românesc din anul 1877. 

Serbare militară. 


Miercuri 3 Iunie s'a dat în parcul „Carol I“, din Bucureşti o frumoasă 
serbare militară : alergări, dresaj, sărituri, etc. Au fost întreceri cu pre- 
mii pentru soldaţi; au fost şi pentru ofițeri. 


Serbarea a fost prezidate de Alteţele Lor Regale Principii _moştenitori. 
Dăm aci două vederi dela acea serbare. 

Intruniri în Bucureşti. 


Du:nineca trecută s'au ţinut în Capitală mai multe întruniri. Pome- 
nim aci pe a lucrătorilor cizmari, cari sunt de multă vreme în grevă 
şi nu se pot învoi cu patronii lor ; apoi cea provocată de studenţi spre 
a întreţineă publicul asupra persecuțiilor ce încearcă fraţii noştri de 
peste munţi din partea Ungurilor, 


Intâlnire de împărați. 


In portul Reval s'au întâlnit împăratul Rusiei cu al Germa- 
niei. La banchetul dat pe iachtul «Standard» s'au ridicat toaste 
de prietenie. Impăratul Wilhelm a zis între altele: 

Văd în această recepţiune o confirmare a amiciţiei intime şi sincere 
care uneşte ambele noastre case, şi de asemenea o nouă confirmare a 
relaţiilor tradiţionale de amiciţie și de incredere care există între gu- 
vernele noastre, şi care corespunde la interesele şi sentimentele absolut 
pașnice ale ambelor noastre ţări. 


Luptele din Albania. 


In urma mişcărilor din Albania, guvernul turcesc a trimis trupe, dar 
ştirile din urmă spun că aceste trupe ar fi suferit pierderi şi s'au cerut 
ajutoare. 


tiocnire de vase. 


In canalul Mânecei între Franţa şi Anglia s'au ciocnit două vase en- 
gleze: unul din ele s'a scufundat, dar oamenii n'au pierit, 


Cutremurul din sudul Franţei. 


Am vorbit în No. trecut de un groaznic cuiremur de pământ care a 
ruinat mai multe sate şi orașe în sudul Franţei. 

Dâm aci două ilustraţii cari arată starea în care se află satele lovite 
de această nenorocire. 


Vânt groaznic. 


Se telegrafiază din Roma că în apropierea orașului, un ciclon a ridi- 
cat pe un trecător în aer şi l-a dus la o distanţă mare. Până în momen- 
tul când eră dată telegrama, nu se ştiă himie de soarta lui. 


Chiriaşul şi proprietarul. 


— Odaia asta îmi place, dar e piparat preţul. 

— Cum piparat ? 

— Fireşte, 20 lei pe lună e preă mult pentru o odaie care 
seamănă cu un beciu. De aici n'ai nici o privelişte. 

— Mai vrei şi privelişte!.. Nu cumvă ai vreă, ca pentru două 
zeci de lei, să-ţi aduc la fereastră muntele Caraimanul ? 

Vederea unei comune din Sudul Franţei prăpâdită 


2 


de cutremur. 


Cutremurul din sudul Franţei: 


Soldaţi lucrând la:scoaterea cadavrelor de sub dărămături. 
(după revista; DIE WOCHE). 

De pe Domeniile Coroanei. 


De mai mult timp se face pe Domeniul Coroanei expoziţie pen- 
tru vitele sătenilor. 

Cea din anul curgător de pe Domeniul Segarcea din jud. Dol- 
jiu s'a ţinut acum câtevă zile, fiind expuse: 30 vaci, juncani și 
junice; 46 boi; 19 cai şi 18 cârlani și cârlane din satele Segar- 
cea,. Lipov, Panaghia şi Dâlga. 

Juriul compus din d-nii FI. Davidescu, şeful regiei Domeniului, 
G. Constantinescu, Judele ocolului Segarcea; G. Popescu, admi- 
nistratorul plășii și N. Popescu, primarul comunei Segarcea, e- 
xaminând animalele atât din punctele de vedere al sănătăţii şi 
aptitudinilor speciale în exploatările economice, cât şi din acela 
al modului de întreţinere, a distribuit: 


3 premii pentru vaci Lei 60 
4 >» » junici şi junice » 80 
4 >» » boi » 65 
6 > » cârlani şi cârlane » 120 
9 > >» cai » 180 


In total Lei 505 


plătiți din Cassa Administrației Domeniului Coroanei. Toate vi- 
tele expuse erau din prăsila obținută că tauri şi armăsari ai 
Ad-ţiei Domeniului Coroanei. 

Se cade să mai amintim aci că Ad-ţia Domeniului Coroanei are 
reproductori foarte buni pe care-i dă gratuit la vitele sătenilor. 

De rezultat comisiunea a încheiat un proces-verbal pe care l-a 
înaintat d-lui Ion Kalinderu Administratorul Domeniului Coroa- 
nei, căruia i-au transmis totdeodată mulţumirile locuitorilor pen- 
tru grija ce le poartă şi noua încurajare ce le-a dat. 

Licitaţiuni. 


— In ziua de 20 Iunie 1909 ora 10'/, a. m. se va ține la Eforie, B-dul 
Elisabeta, licitaţie publică cu oferte inchise pentru darea în întrepindere 
a lucrătorilor de construcţiuni de ecarete pe proprietăţile Eforiei şi anume: 


Judeţul Buzău, Ziliștea Sorcasca, com. Zilișteanca. 


1) Una casă. devizul în sumă de ....: =... Lei 4.110 
2) 2 puțuri, idem PRR e E cu 3 ae „10.890 
Judeţul R.-Sărat, Stanomirești-Codreşti, com. Ciorășta. 

1) Casă de arendaş, devizul în sumă de. ........ Lei 6.762,29 
2) Grajd cu remiză şi cameră de vizitiu. ........ » 5235,84 


Supra oferte şi oferte condiționale nu se primesc. 

Condiţiunile, planurile şi devizele se pot vedeà la serviciul Domenial, bi: 
roul Bunurilor, în toate zilele de lucru, între orele zo'/,„—121/, a. m. 

Spre a puteă luă parte la licitaţie, se cere garanție provizorie lei 5%, 
sug suma devizului, cea definitivă va fi de lei 10%, din suma rezultată la 
icitație. 

— ja ziua de 2 Iulie 1gog orele ro de dimineață, se va ţine a treia lici- 


www.dacoromanica.ro 


1008 ALBINA 
PI II a... >» 
taţiune cu oferte închise în localul pepinierei Strehaia din judeţul Mehe- 
dinţi, pentru vânzarea instrumentelor şi obiectelor scoase din uz. 

Aceste instrumente şi obiecte se pot vedeâ în toate zilele de lucru dela 
orele 9—12 şi dela 3—6 la pepinieră. 

— In ziua de 2 Iulie 1909 orele ro de dimineață, se va ține a treia lici- 
taţiune cu oferte închise în localul pepinierei Țintea din jud. Prahova, pen- 
tru vânzarea sculelor şi obiectelor scoase din uz «dela pepiniera Țintea, ju- 
dețul Prahova. 

Aceste scule şi obiecte se pot vedeă în toate zilele de lucru dela orele 
9—12 şi 3-6 la pepinieră. 

— In ziua de 23 Iulie 1909 ora 10!/, se va ține la Eforie, B-dul Elisa- 
beta, licitaţie publică cu oferte inchise, pentru închirierea următoarelor pră- 
välii şi ecarete: 


Din București, 
1) +/, din prăvălia No. 4, din Palatul Eforiei, pe termen de 3 ani, garan- 


ție provizorie lei 400. 

2) Prăvălia No. 1 din Casa Dancovici, str. Sf. Vineri colţ cu calea Mo- 
şilor, pe termen de 3 ani, garanţie provizorie lei 500. 

3) Apartamentul No. 2, Casa Dancovici, str. Sf, Vineri No. 2, pe termen 
dc 3 ani, garanţie provizorie lei 300. 


Din Sinaia. 


4) Cazino pe termen de 5 ani, garanţie provizorie lei 500. 

Supra oferte şi oferte condiţionale nu se primesc. 

Condiţiunile speciale, precum şi grice informaţiuni se pot luă la Serv. 
Domenial, Biuroul Bunurilor, în toate zilele de lucru, între orele 10'/,— 121, 
a. m. 


aana aA A D —— 


AVIS 


Urăbiţi-vă și profitați de mare Chilipir căci wa fost, nici n’o 
să mai fie aşă chilipir ca cu 40 bani să luaţi cărţi literare ro- 
mânești, format mare de câte 200—300 pagini din Colecţia Sa- 
raga, care se vindeau cu 1 leu ex. 

Biblioteci româneşti Saraga de câte 100 pagini cu 15 bani vol. 

Xenopol A. D. Istoria Românilor în 12 vol. mari de câte 275 
pagini numai cu 7 lei, toate 12 vol, în loc de 18 lei. 

Pentru D-nii Institutori, Invăţători, Preoţi, Notari şi Primari 
care cu puţine parale pot să-şi facă o Bibliotecă frumoasă, le 
fac din aceste cărți plătibile în 4 rate lunare, comenzi dela 
15 lei în sus. 

Cereţi gratuit pachetul cu tot felul de cataloage de cărţi, etc. la 


NIEGLAI A. PETRGFF 
Librar-Editor, Bârlad 
Strada Ştefan cel Mare No. 104--105 

Societatea «Steaua» are de scop a lucră pentru 
întinderea învăţăturii în popor, prin tipărirea şi 
văspândirea de scrieri și publicaţii morale, pa- 
tviotice şi de folos practic, și pentru împiedeca. 
rea, prin toate mijloacele legiuite, a răspândirii 
de scrieri și publicaţii imorale, sau cu tendinţe 
contrarii statului și ideii naţionale române. 

otizația este de cel puţin doi lei pe an, iar pentru învăţători, 
preoţi rurali şi săteni, de cel puţin un leu pe an. Fie-care mem- 
bru este îndatorat ca, în cel d'intâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a: 
dresă d-lui Spiru C. Haret, strada Verde, București. 

Comitetul: Președinte, Ioan Kalinderu, Membru al Academiei Ro- 
mâne.— Vice-preşedinie, Sava Somânescn, mure proprietar, fost senator.— 
Administrator şi casier. Spiru C., Haret, Minisiru, profesor univer. 
silar. — Secretar, Const. Baun, profesor secundar, fost inspecior şco- 
lar. — Membrii: Petre Gârboviceanu, Administrator al Casei Sf- 
Biserici Autocefale Ort lore Române, profesor la Seminarul Central 
şi director al e. Normale a Societăţii pentru învățătura poporului 
român; |. Dimitrescu Procopie, senator, fost Primar al Capitalei; M. 
Viidesca, fost Ministru, profesor universitar; Cristu S. Negoescu, fost ad- 
ministrator al Casei Şeoalelor, profesor secundar; Pompiliu Eliade, pro. 
fesor universitar.— Cenzori, Const, Alimineştea nu, inginer de mine, Preotul: 
econom Const. loneseu, profesor secundar Const. Alexandrescu, institutor. 


Membri însorişi şi ootizaţiuni plătite (urmare), 


Eugenia Simionescu (Ploești), 1 leu; Olga Săndulescu (Ploești), 1 leu; 
Ioniță Vasiliu (Ploești), 1 leu; Indescifrabil (Ploeşti), 1 leu; D-ra M. 
Florescu (T.-Mâgurele, 2 iei; D-na Elena Jujescu (T.-Mâgurele 2 lei; 
Pârvu Pleşoianu (Spătărei), 1leu; Gh. Velicescu (Fântânele), 1 leu; M. 
Popescu (Bogdana), 1 leu; Romulus Ionescu (lași), 3 lei; Borcea M. 
(lași), 2 lei; Tufli R. (lași), 2 lei; Crudu D. (Iaşi), 1 leu; Pr. G. Comă- 
nescu (Bacău), 1 leu; Nicu Comănescu (Bacău), 1 leu; Pr. N. Popescu 
(Bacău), 1 leu; N. I. Gavriliu (Bacău), 1 leu; C. Gh. Enache (Bacâu), 1 
leu; Pr. I. Grosulescu (Bacău), 1 leu; Pr. C. Crivătz (Bacâu), 4 lei; Or- 
tensia Buzoianu (Botoșani), 2 lei; Elena N. Răutu (Botoşani), 2 lei; A- 
glae L. Th. (Botoşani), 2 lei; Olga Savinescu (Botoșani), 2 lei ; Haralamb 
Gh. Vasiliu (Botoşani), 2 lei; E. Hranov (Botoşani), 2 lei; Eugenia Gh. 
Necolau (Botoşani), 2 lei ; A. Petrescu (Botoşani), 2 lei; Maria Manasian 
(Botoşani), 2 lei; V. Ionescu (Botoșani), 1 leu; Gh. Purice (Botoșani), 
1 leu; Petre Dăscălescu (Botoșani), 1 leu; Vasile Rusu (Botoşani), 1 leu; 
Andreiu Moisiu (Botoșani), 1 leu; X. Toma (Botoşani), 2 lei; I. Huzan 
(Botoșani), 1 leu; H. Curaru (Botoșani), 1 leu; Gh. Stoica (Botoșani), 
1 leu; Th. Arimescu (Botoșani), 1 leu; I. Arhip (Botoşani), 1 leu; D. 
Arbore (Botoșani), 1 leu; Iancu Iamandi (Botoşani), 1 leu; Aristița Gh. 
Băncescu (Botoşani) 1 leu ; D. Grossu (Bacău) 2 lei; A. Nicolescu (Prahova) 
2 lei; N, Antonescu (Burdujeni) 2 lei; R. Grigorcea (Vaslui) 4lei; M. G. 1g- 
nat (Vaslui) 1 leu ; Ilie Popescu (Vaslui) 1 leu ; C. Marinescu (Vaslui) 1 leu; 
Gh. Arnăutescu (Vaslui) 1 leu; N. Pieptu (Vaslui) 1 leu; N. Vuza (Vaslui) 
1 leu; M. Trofin (Vaslui) 1 leu; N. Lazbă (Vaslui) 1 leu ; 


Numărul membrilor înscrişi în jeursul anului 1909 este de 215, iar 
veniturile societăţii, tot în acest timp, sunt de 1.162 lei. 


(Va urmă în numărul viitor), 


Pa a ee 
tdi rit i oi iii iii ri ra Sr a inimii iii m ie aia irma ei mamei 
m e e e DI ———— 

„VICTORIA“ 


Societate anonimă de asigurări generale și reasigurări 
IN BUCUREŞTI 


— Direcţiunea Generală: 10, Strada Doamnei 10 — 
————0——— 


CAPITAL STATUTAR LEI 5.000.000 
INTAIA EMISIUNE LEI 1.000.000 


SOCIETATEA ASIGURĂ: 
a) contra pagubelor cauzate de Incendiu şi Explozie, precum şi în contra Tempestei şi Ciclonului ; 
b) asigurări asupra Vieţei și Rentei viagere ; 
c) contra pagubelor de Transport maritim, fluvial şi terestru ; 
d) contra pagubelor cauzate de Grindină la cereale şi vii ; 
e) contra accidentelor corporale şi a consecințelor răspunderei civile ; 
f) contra pagubelor provenite din Mortalitatea vitelor ; 
9) contra spargerii oglinzilor, geamurilor şi firmelor de cristal, etc. 


Inat, de Arte Grafice „CAROL QOBL" Sar I. St. Raaideacu,—24,594. 


Societatea «VICTORIA» asigură în mod gratuit clădirile in construoțiune până la punerea acoperișului, iar in- 
formațiuni mai detaliate a se cere Direcţiunii societăţii, 


e Reprezentanţa generală Bucureşti, str. Karagheorghevici, 3. 

